62019TO0158_INF
Διάταξη του Γενικού Δικαστηρίου (δεύτερο τμήμα) της 12ης Νοεμβρίου 2019 – Breyer κατά Επιτροπή
(Υπόθεση T-158/19)
«Πρόσβαση στα έγγραφα – Κανονισμός (EK) 1049/2001 – Έγγραφα σχετικά με το σχέδιο έρευνας “iBorderCtrl: Intelligent Portable Control System” – Μερική άρνηση πρόσβασης – Ένσταση απαραδέκτου – Εσφαλμένος προσδιορισμός του καθού – Διόρθωση του δικογράφου της προσφυγής – Παρέλκει απόφαση επί της ενστάσεως απαράδεκτου»
Ένδικη διαδικασία – Εισαγωγικό δικόγραφο – Τυπικά στοιχεία – Προσδιορισμός του καθού – Εσφαλμένος προσδιορισμός ως καθού οντότητας διαφορετικής από την εκδούσα την προσβαλλόμενη πράξη – Απαράδεκτο – Όρια – Στοιχεία τα οποία καθιστούν δυνατό τον σαφή προσδιορισμό του καθού
(Άρθρο 263, εδ. 1, ΣΛΕΕ· Κανονισμός Διαδικασίας του Γενικού Δικαστηρίου, άρθρο 76, στοιχείο γʹ)
(βλ. σκέψεις 22-25, 31)
Αντικείμενο
Προσφυγή βάσει του άρθρου 263 ΣΛΕΕ περί ακυρώσεως της αποφάσεως του Εκτελεστικού Οργανισμού Έρευνας (REA) της 17ης Ιανουαρίου 2019, σχετικής με αίτηση προσβάσεως σε έγγραφα, την οποία υπέβαλε ο προσφεύγων δυνάμει του κανονισμού (EK) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).
Διατακτικό
Το Γενικό Δικαστήριο διατάσσει:
1)
Πρέπει να θεωρηθεί ότι ο διάδικος κατά του οποίου στρέφεται η παρούσα προσφυγή είναι ο Εκτελεστικός Οργανισμός Έρευνας (REA).
2)
Παρέλκει απόφαση επί της ενστάσεως απαραδέκτου την οποία προέβαλε η Ευρωπαϊκή Επιτροπή.
3)
Καταδικάζει τον Patrick Breyer στα σχετικά με την ένσταση απαραδέκτου δικαστικά έξοδα.
4)
Η Γραμματεία θα επιδώσει το δικόγραφο της προσφυγής στον REA.